Junco

Junco er ei lita biologisk slekt av fem artar sporvefuglar i Amerika frå Alaska i nord og sørover til norvestlegaste Panama. Artane i slekta har namn på norsk med fellesnemninga 'junko' og dei er ein del av amerikasporvfamilien, Passerellidae.

 Skildring 
mini|venstre|Vinterjunko, Junco hyemalis
mini|venstre|Vinterjunko, Junco hyemalis, Cap Tourmente National Wildlife Area, Quebec, Canada
mini|venstre|Gulaugejunko, Junco phaeonotus

Junkoar varierer frå 13 til 17 centimeter i kroppslengd. I hovudsak har dei fjørdrakt med grått hovud og hals, meir brunleg eller raudbrun overside av kroppen og  uklår oransje på kroppsidene, lysare og gråare mot buken. Her er store variasjonar, vinterjunko har særlege variantar blant underartane, til dømes finn ein berre grått og kvitt hos hofuglar av nominatforma samt hos begge kjønn av J. h. aikeni. Junco bairdi er ei spesielt lys utgåve av junkoar.

Vinterjunko har utbreiing over heile Nord-Amerika og har ein estimert populasjon på heile 260 millionar individ. Guadalupejunko og vulkanjunko lever i Mexico og Sentral-Amerika. Guadalupejunko er endemisk for øya Guadalupe, medan pericujunko, Junco bairdi, er endemisk for ytste sørspissen av Californiahalvøya.

Artslista
Junco i rekkjefølgje etter eBird/Clements Checklist v2017 med norske namn etter Norske navn på verdens fugler:     
 Vinterjunko, Junco hyemalis, Dark-eyed Junco, Linné, 1758, (LC)
 Guadalupejunko, Junco insularis, Guadalupe Junco, Ridgway, 1876, (NR)
 Gulaugejunko, Junco phaeonotus, Yellow-eyed Junco, Wagler, 1831, (LC)
 Pericujunko, Junco bairdi, Baird's Junco, Ridgway, 1883, (NT)
 Vulkanjunko, Junco vulcani, Volcano Junco, Boucard, 1878, (LC)
 Kjelder 
 (2017). New World Sparrows (Passerellidae) I: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Hypertekst 'Species table', henta frå http://www.hbw.com/node/1343552 21. oktober 2017  
Referansar

 Bakgrunnsstoff 

Kategori:Amerikasporvfamilien
Kategori:Fugleslekter